Birutė Kalėdienė (omaa sukua Zalogaitytė, s. 2. marraskuuta 1934 Baltrušiai) on Neuvostoliittoa edustanut yleisurheilija ja olympiamitalisti, joka kilpaili keihäänheitossa. Hän edusti seuratasolla Žalgirisia. Kalėdienė voitti pronssia Rooman olympialaisissa 1960 ja hopeaa Tukholman EM-kisoissa 1958. Hän heitti vuoden 1958 lokakuussa 57,49 metriä, joka oli maailmanennätys aina toukokuuhun 1960 saakka. Kalėdienė osallistui myös vuoden 1964 olympialaisiin, joissa hän sijoittui neljänneksi tuloksella 56,31.